BECKWITH | TEXT AND TRANSLATION 385 
Ia Aiwohikupua nae e ku ana ma kona wahi, puka mai la o Ihuanu 
a ku iwaena o ke kahua mokomoko, e hoike ana ia ia iho imua 
o ke anaina, a kahea mai la me ka leo nui, “ Owai ka mea ma kela 
aoa0 mai e hele mai e mokomoko?” Aka, aole e hiki i kekahi mea 
ke aa mai e ku imua o Ihuanu, no ka mea, o ko Kohala oi kelakela 
no ia ma ka ikaika i ke kuikui. 
Ia Ihuanu e hoike ana ia ia iho, huli ae la oia, a ike ia 
Aiwohikupua, kahea mai la, “‘ Pehea oe e ka malihini? E pono paha 
ke lealea?” 
A lohe o Aiwohikupua i keia leo kahea a Ihuanu, hele aku la a 
ku imua o ke kahua kaua, e hawele ana me kona aahu pukohukohu, i 
like me ke ano mau o na Puali o ke Alii. Pane aku la oia imua o 
kona hoa hakaka. 
“i ke kamaaina, ua noi nai oe ia’u e lealea kaua, a eia hoi ka’u 
noi ia oe, 1 elua mai ma kou aoao, huipu me oe, akolu oukou, alaila 
mikomiko iki iho ka malihini.” 
A lohe o Ihuanu i keia olelo a Aiwohikupua, i mai la oia, “ He 
oi oe o ke kanaka nana i olelo hookano iho nei wau imua o keia 
aha a pau, owau no ka oi mamua o na kanaka a pau, a ke olelo mai 
nei hoi oe i ekolu aku ma keia aoao, a heaha la oe i mua o’u?” 
Olelo mai la o Aiwohikupua, “ Aole au e aa aku e hakaka me oe 
ma kau noi, ke ole oe e ku mai me na mea e ae ma kou aoao, a heaha 
hoi oe imua o’u! Nolaila, ke olelo paa nei wau ano, he hiki ia’u 
ke hoolilo i keia Aha i mea ole iloko o kuu lima.” 
A no keia olelo a Aiwohikupua, hele mai la kekahi o na puali 
ikaika a ma ke kua o Aiwohikupua, olelo mai la. “ E! mai olelo aku 
oe ia Ihuanu, o ko Kohala 01 no kela; aohe puko momona o Kohala 
nei i kela kanaka.” 
Ta manawa, huli ae la o Aiwohikupua, a pale ae la i ka mea nana 
i olelo mai ma kona kua, haula aku la ilalo a make loa. 
74936°—_19—33 ETH 25 
